section_heading: 1992. – 1994.: "Creep", Pablo Honey i rani uspjeh
paragraph_text: Radiohead je svoj debitantski uradak, EP Drill, snimio s Chrisom Huffordom i Bryceom Edgeom u studiju Courtyard Studios. Objavio ga je u svibnju 1992. godine, ali nije postigao uspjeh na ljestvicama. Skupina je kao producente za svoj debitantski album odabrala Paula Kolderieja i Seana Sladea, koji su radili s američkim indie skupinama Pixies i Dinosaur Jr. Snimanje albuma kratko je trajalo te se odvijalo tijekom 1992. godine u oksfordskom studiju.